Йордан Стубел
Малък Сечко

chitanka.info

По голите баири

сърдито ей го свири,

ту вее низ градини,

в огнища и комини,

ту шари по стъклата,

на зимата цветята.

Ту вее преспи бели

по друми запустели,

ту спре и пак удари

над стрехи и кошари

и шепне с обич свята

на зърното в земята.

А то, зърното, чува

и вече му се струва,

че горе слънце грее

и малка птичка пее,

ала седи и чака

да цъфне кукуряка…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.